Հավելված

Հաստատված է՝

վարչապետի աշխատակազմի ղեկավարի

2020 թվականի դեկտեմբերի 29-ի N 2112-Լ հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՎԱՐՉԱՊԵՏԻ ԱՇԽԱՏԱԿԱԶՄԻ ՓՈԽՎԱՐՉԱՊԵՏ ՄՀԵՐ ԳՐԻԳՈՐՅԱՆԻ**

**ԳՐԱՍԵՆՅԱԿԻ ՄԻՋԱԶԳԱՅԻՆ ՏՆՏԵՍԱԿԱՆ ԻՆՏԵԳՐՄԱՆ ՎԱՐՉՈՒԹՅԱՆ**

**ԱՎԱԳ ՄԱՍՆԱԳԵՏ**

|  |
| --- |
| **1. Ընդհանուր դրույթներ** |
| **1.1 Պաշտոնի անվանումը, ծածկագիրը** Վարչապետի աշխատակազմի փոխվարչապետ Մհեր Գրիգորյանի գրասենյակի (այսուհետ՝ Գրասենյակ)միջազգային տնտեսական ինտեգրմանվարչության (այսուհետ՝ Վարչություն) ավագ մասնագետ (այսուհետ՝ Ավագ մասնագետ)(ծածկագիրը՝ 06-Գ30-19.1-Մ3-2):  **1.2 Ենթակա և հաշվետու է**  Վարչության Ավագ մասնագետն անմիջական ենթակա և հաշվետու է Վարչության պետին:  **1.3 Փոխարինող պաշտոնի կամ պաշտոնների անվանումները** Վարչության Ավագ մասնագետի բացակայության դեպքում նրան փոխարինում է մյուս Ավագ մասնագետը կամ Գլխավոր մասնագետներից մեկը:  **1.4 Աշխատավայրը** Հայաստան, ք. Երևան, Կենտրոն վարչական շրջան, Հանրապետության հրապարակ, Կառավարական տուն 1 |
| **2.Պաշտոնի բնութագիրը**  **2.1 Աշխատանքի բնույթը, իրավունքները, պարտականությունները**   1. մասնակցում է Եվրասիական տնտեսական միության կառույցների, Եվրասիական տնտեսական միության անդամ պետությունների համապատասխան մարմինների հետ hամագործակցության, ինչպես նաև Եվրասիական տնտեսական միության հետ Հայաստանի Հանրապետության իրավասու մարմինների՝ փոխվարչապետի կողմից համակարգման աշխատանքներին. 2. մասնակցում է Եվրասիական տնտեսական հանձնաժողովի կոլեգիայի, Եվրասիական տնտեսական հանձնաժողովի խորհրդի, Եվրասիական միջկառավարական խորհրդի, ինչպես նաև Եվրասիական տնտեսական բարձրագույն խորհրդի նիստերի օրակարգերի հարցերի վերաբերյալ համապատասխան տեղեկանքների պատրաստման, ՀՀ դիրքորոշման ձևավորմանն ուղղված աշխատանքներին. 3. մասնակցում է Անկախ պետությունների համագործակցության կառույցների, Անկախ պետությունների համագործակցության մասնակից երկրների համապատասխան մարմինների հետ համագործակցության, ինչպես նաև Անկախ պետությունների համագործակցության կառույցների հետ Հայաստանի Հանրապետության իրավասու մարմինների՝ փոխվարչապետի կողմից համակարգման աշխատանքներին. 4. մասնակցում է Անկախ պետությունների համագործակցության տնտեսական խորհրդի, Անկախ պետությունների համագործակցության կառավարությունների ղեկավարների խորհրդի և Անկախ պետությունների համագործակցության պետությունների ղեկավարների խորհրդի նիստերի օրակարգերի՝ Վարչության լիազորություններին առնչվող հարցերի վերաբերյալ Հայաստանի Հանրապետության դիրքորոշման ձևավորմանն ուղղված աշխատանքներին. 5. մասնակցում է Հայաստանի Հանրապետության և Եվրոպական միության միջև տնտեսական համագործակցության՝ ներառյալ Համապարփակ և ընդլայնված գործընկերության համաձայնագրի շրջանակներում, Հայաստանի Հանրապետության իրավասու մարմինների համագործակցության համակարգման աշխատանքներին. 6. մասնակցում է Եվրասիական տնտեսական միության և Եվրոպական միության հետ տնտեսական քաղաքականության ներդաշնակեցմանն ուղղված՝ Հայաստանի Հանրապետության իրավասու մարմինների համակարգման աշխատանքներին. 7. մասնակցում է միջազգային տնտեսական ինտեգրման ոլորտին առնչվող փաստաթղթերի ուսումնասիրության աշխատանքներին. 8. մասնակցում է միջազգային տնտեսական միությունների հետ տնտեսական հարաբերությունների վերլուծություն և համադրում, դրանց վերաբերյալ առաջարկների ներկայացման աշխատանքներին. 9. մասնակցում է Վարչության լիազորության շրջանակներում խորհրդատվական կոմիտեների, ենթակոմիտեների, աշխատանքային խմբերի և այլ խորհրդատվական մարմինների կողմից իրականացվող աշխատանքներին:   **Իրավունքները**   * համապատասխան մարմիններից պահանջելու ներկայացնել անհրաժեշտ տեղեկատվություն, հիմնավորումներ, փաստաթղթեր, նյութեր, մասնագիտական կարծիքներ, առաջարկություններ. * Վարչության իրավասության ոլորտներում համապատասխան մարմինների տարբեր ստորաբաժանումների ներկայացուցիչների հետ քննարկել առաջադրված խնդիրները և նախապատրաստել մասնագիտական լուծումներ:   **Պարտականությունները**   * հավաքագրել Եվրասիական տնտեսական հանձնաժողովի կոլլեգիայի նիստերի օրակարգերի հարցերի վերաբերյալ իրավասու գերատեսչություններից ստացված դիրքորոշումները, դիտողություններն ու առաջարկությունները. * ուսումնասիրել Եվրասիական տնտեսական միության (ԵԱՏՄ) կառույցներից և անդամ պետությունների համապատասխան կառույցներից, Եվրոպական միության (ԵՄ), Անկախ պետությունների համագործակցության (ԱՊՀ) կառույցներից և ԱՊՀ մասնակից պետություններից ստացված գրությունները, առաջարկությունները, նախագծերն ու այլ փաստաթղթերը և նախապատրաստել համապատասխան մարմիններին տրվող հանձնարարականներ. * Եվրասիական տնտեսական հանձնաժողովի խորհրդի, Եվրասիական միջկառավարական խորհրդի, ինչպես նաև Եվրասիական տնտեսական բարձրագույն խորհրդի նիստերի օրակարգերի հարցերի վերաբերյալ (յուրաքանչյուրի մասով առանձին) նախապատրաստել տեղեկանքներ, հավաքագրել իրավասու գերատեսչություններից ստացված դիրքորոշումները, դիտողություններն ու առաջարկությունները: |
| **3.Պաշտոնին ներկայացվող պահանջները**  **3.1 Կրթություն, որակավորման աստիճանը**  Բարձրագույն կրթություն  **3.2 Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ:  **3.3 Աշխատանքային ստաժը, աշխատանքի բնագավառում փորձը**  Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ միջազգային կապերի (հարաբերությունների) կամ տնտեսագիտության կամ ֆինանսավարկային բնագավառում՝ ծրագրերի իրականացման մեկ տարվա աշխատանքային ստաժ:  **3.4 Անհրաժեշտ կոմպետենցիաներ** **Ընդհանրական կոմպետենցիաներ**   * Ծրագրերի մշակում * Խնդրի լուծում * Հաշվետվությունների մշակում * Տեղեկատվության հավաքագրում, վերլուծություն * Բարեվարքություն.   **Ընտրանքային կոմպետենցիաներ**   * փաստաթղթերի նախապատրաստում * ժամանակի կառավարում * փոփոխությունների կառավարում |
| **4. Կազմակերպական շրջանակը**  **4.1 Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։  **4.2 Որոշումներ կայացնելու լիազորությունները**  Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակում:  **4.3 Գործունեության ազդեցությունը**  Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:  **4.4 Շփումները և ներկայացուցչությունը**  Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:  **4.5 Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը: |